7.pielikums

Informatīvajam ziņojumam

**Izglītības un zinātnes ministrijas padotībā esošās profesionālās izglītības iestādes,**

**kuras atbilstoši Izglītības un zinātnes ministrijas viedoklim būtu nododamas pašvaldībām**

|  |  |  |  |  |
| --- | --- | --- | --- | --- |
| Nr. p.k. | Izglītības iestādes nosaukums | Izglītojamo skaits uz 01.10.2012.(PROF-2) | Pašvaldība | Pašvaldības viedoklis |
| 1. | Apguldes Profesionālā vidusskola | 129 | Dobeles novada pašvaldība | Steidzami pārņems ar pilnu valsts budžeta finansējumu, nekustamajiem īpašumiem un kustamo mantu. |
| 2. | Barkavas Profesionālā vidusskola | 241 | Madonas novada pašvaldība | Pārņems ar pilnu finansējumu (ilgtermiņa). Pašvaldībai jābūt tiesīgai pašai atvērt un pārtraukt programmu īstenošanu un apstiprināt uzņemšanas plānu. Līdz pārņemšanai ministrija nodrošina finansējuma saņemšanu no Eiropas Savienības fondiem – ERAF, KPFI u.c., lai pilnveidotu mācību bāzi.  |
| 3. | Ērgļu Profesionālā vidusskola | 125 | Ērgļu novada pašvaldība | Pārņems ar pilnu valsts budžeta finansējumu, nekustamajiem īpašumiem un kustamo mantu, kā arī ministrija nodrošina pašvaldībai piekļuvi Eiropas Savienības fonda līdzekļiem tuvākajos 5 gados, lai veiktu nolietoto iekštelpu infrastruktūras modernizāciju. |
| 4. | Jaungulbenes Profesionālā vidusskola | 187 | Gulbenes novada pašvaldība | Pārņems ar pilnu valsts budžeta finansējumu ilgtermiņā līdz 2020.gadam (slēgt vienošanos ar ministriju), nekustamajiem īpašumiem un kustamo mantu, kā arī ministrijai jānodrošina līdz skolas nodošanai skolas infrastruktūras sakārtošana un bāzes modernizācija. |
| 5. | Laidzes Profesionālā vidusskola | 243 | Talsu novada pašvaldība | Pārņems ar pilnu valsts budžeta finansējumu, ja bez atlīdzības tiks nodoti pašvaldībai visi skolas lietojumā esošie valsts nekustamie īpašumi, kā arī tiek prasīts valsts budžeta vai Eiropas Savienības finansējums mācību korpusa un citu skolas ēku renovācijai un sporta stadiona atjaunošanai.  |
| 6. | Limbažu Profesionālā vidusskola | 207 | Limbažu novada pašvaldība | Pārņems ar mērķdotāciju pedagogu un pedagoģisko darbinieku darba samaksai, stipendijām, ceļa izdevumu kompensācijām, nekustamajiem īpašumiem, kas ierakstīti Zemesgrāmatā, un kustamo mantu. Ir jābūt noteiktām uzņemšanas kvotām un ministrijai ir jāiedala ERAF finansējums infrastruktūras sakārtošanai un jāatbalsta skola KPFI finansējuma saņemšanai (skolas ēkai un dienesta viesnīcai). Ministrijai jānodrošina citu pasākumu īstenošana atbilstoši apstiprinātai stratēģijai. Pašvaldībai jābūt tiesībām pašai lemt par programmu atvēršanu un slēgšanu. |
| 7. | Rankas Profesionālā vidusskola | 260 | Gulbenes novada pašvaldība | Pārņems ar pilnu valsts budžeta finansējumu ilgtermiņā līdz 2020.gadam (slēgt vienošanos ar ministriju), nekustamajiem īpašumiem un kustamo mantu, kā arī ministrijai jānodrošina līdz skolas nodošanai skolas infrastruktūras sakārtošana un bāzes modernizācija. |
| 8. | Saulaines Profesionālā vidusskola | 272 | Rundāles novada pašvaldība | Pārņems ar pilnu finansējumu, nekustamajiem īpašumiem, tajā skaitā lauksaimniecības zemēm un mežiem, kustamo mantu un ministrijas garantētu iespēju piedalīties Eiropas Savienības u.c. projektos (ar valsts līdzfinansējumu) dienesta viesnīcas, ēdnīcas, sporta zāles renovācijai un stadiona atjaunošanai. |
| 9. | Skrundas Profesionālā vidusskola | 188 | Skrundas novada pašvaldība | Pārņems ar pilnu finansējumu, nekustamajiem īpašumiem un kustamo mantu, ja tiks parakstīts nodomu protokols par pārņemšanas nosacījumiem un finansēšanu. |
| 10. | Vecbebru Profesionālā vidusskola | 173 | Kokneses novada pašvaldība | Steidzami pārņems ar pilnu valsts budžeta finansējumu, nekustamajiem īpašumiem un kustamo mantu. |
| 11. | Zaļenieku Profesionālā vidusskola | 268 | Jelgavas novada pašvaldība | Steidzami pārņems ar visu valsts budžeta finansējumu, nekustamajiem īpašumiem un kustamo mantu. |

Izglītības un zinātnes ministrs V.Dombrovskis

Iesniedzējs:

Izglītības un zinātnes ministrs V.Dombrovskis

Vizē:

Valsts sekretāre S.Liepiņa

19.06.2013.

466

I.Vārna, 67047714, ina.varna@izm.gov.lv

Dz.Gorbunova, 67047855, dzintra.gorbunova@izm.gov.lv